Diari Oficial de la Generalitat Valenciana


Sumari del DOGV 5681, del 16-01-2008 (2007/15871)

Informació pública de la modificació de condicions d'edificació del PGOU per a activitats no residencials i PERI 7. Expedient 32/07 PL.
---------------------------------------------------------------------------------------------------------------------------------------

### Dades del document

Número de DOGV
:   5681

Data del DOGV
:   16-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15123


Data del document
:   07-11-2007

Organisme emissor
:   Ajuntament de Sagunt

Tipus de document
:   Informació Pública

Descriptors 

:   * Sagunt
    * administració local
    * pla d'urbanisme

Informació pública de la modificació de condicions d'edificació del PGOU per a activitats no residencials i PERI 7. Expedient 32/07 PL.  
 [2007/15174]  
El Ple de la corporació municipal, en sessió ordinària celebrada el dia 31 d'octubre de 2007, va adoptar, entre altres, l'acord següent:  
9 Modificació condicions d'edificació del PGOU per a activitats no residencials i PERI 7. Expedient 32/07 PL.  
A la vista de tot el que s'ha exposat, de conformitat amb el dictamen de la Comissió Informativa Permanent de Política Territorial i Sostenibilitat, l'Ajuntament en Ple, per unanimitat, acorda:  
Primer  
Sotmetre a informació pública, per un període mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió a la localitat, la modificació dels articles 142 i 143 del PGOU, així com dels articles 11, 12, 36, 47 i 54 del PERI número 7, que quedaria amb la redacció següent:  
A.142. Tipus d'edificació.   
No serà obligatòria la separació a límits i espais, ni públics ni privats. En el cas que el promotor de la construcció opte voluntàriament per no ajustar-se a la vora dels dits límits i espais, la separació mínima serà de 3 metres, sense que la dita decisió limite les possibilitats d'edificació del confrontant.  
Es permetrà l'ocupació del 100% de la parcel·la.  
Els paraments de mitgeres deuran tractar-se de manera semblant a les fatxades.  
En cap cas estos paràmetres suposaran un increment de la volumetria permesa en la redacció originària del PGOU de Sagunt de 1992. La documentació tècnica de les de les futures sol·licituds de llicències d'obres hauran de justificar comparativament este punt.  
A.143. Règim d'altures. En tots els casos el nombre màxim de plantes serà de V (20 m), excepte previsió específica gràfica més limitadora de cada illa. Si esta última fixa una limitació major, l'altura de cornisa màxima serà de 4 m per cada planta. En tot cas, l'aplicació d'este precepte i l'anterior no comportarà una previsió més restrictiva que la derivada de l'aplicació de l'article 40 de les normes urbanístiques del PGOU.  
Article 11. En habitatges col·lectius les vies d'accés horitzontals i verticals (escales, corredors, vestíbuls, rampes, etc.), se sotmetran quant a disseny, característiques, dimensions i la resta de condicions al que s'ha disposat per la legislació sectorial vigent.  
Les escales tindran necessàriament il·luminació i ventilació a carrers o pati interior, de tants buits com plantes de l'edifici, amb una superfície mínima de 0,50 m² cada una. Podrà exceptuar-se la planta baixa quan siga comercial.  
Article 12. Sense redacció  
Article 36. Règim d'altures  
L'altura màxima de cornisa es fixa en 16 m i el nombre màxim de plantes en IV. En cap cas els presents paràmetres suposaran un increment de l'índex d'edificabilitat neta sobre parcel·la originària del PERI. La documentació tècnica de les de les futures sol·licituds de llicències d'obres hauran de justificar comparativament este punt.  
Article 47. Règim d'altures  
L'altura màxima de cornisa es fixa en 20 m i el nombre màxim de plantes en V. En cap cas els presents paràmetres suposaran un increment de l'índex d'edificabilitat neta sobre parcel·la originària del PERI. La documentació tècnica de les de les futures sol·licituds de llicències d'obres hauran de justificar comparativament este punt.  
Article 54. Règim d'altures  
L'altura màxima de cornisa es fixa en 16 m i el nombre màxim de plantes en IV. En cap cas els presents paràmetres suposaran un increment de l'índex d'edificabilitat neta sobre parcel·la originària del PERI. La documentació tècnica de les de les futures sol·licituds de llicències d'obres hauran de justificar comparativament este punt.  
Segon  
Ordenar refondre les normes urbanístiques del PERI número 7, en els termes que figuren en l'annex I del present acord.  
Sagunt, 7 de novembre de 2007.- L'alcalde: Alfredo Castelló Sáez.